Liv Gulbrandsen

Liv Tora Gulbrandsen (født 1974) er en norsk barnebokforfatter, litteraturformidler, organisasjonsarbeider, politiker og programleder fra Oslo med bakgrunn fra scene, radio og TV.Kort forfatterpresentasjon på www.aschehoug.noPresentasjon av Liv Gulbrandsen i Forfatterkatalogen på Forfattersentrums nettsider

Bakgrunn og arbeid
Liv Gulbrandsen er datter av politikerne Jorun Gulbrandsen (født 1948) og Tron Øgrim (1947–2007) og har to søstre. Hun er barnebarn av fysikeren og vitenskapsformidleren Otto Øgrim (1913–2006).

Gulbrandsen gikk på Trasop skole i bydel Østensjø i Oslo og på dramalinja ved Fagerborg videregående skole i bydel St. Hanshaugen.www.nrk.no: Egenpresentasjon i Holger Nielsens metode 30 mars 2001 - Lest 17. mars 2013 I perioden fra 1991 til 1995 hadde hun opphold i Vest-Afrika og Mellom-Amerika. Hun var aktiv i nærradio, blant annet Radio express i Sandvika, Radio Otek i Ghana og RadiOrakel i Oslo. Siden ble hun med i NRK P3, der hun var programleder i Holger Nielsens metode, et morgenprogram for ungdom som ble sendt fra 1999 til 2003. Fra 1999 til 2008 var hun skuespiller barneserier som Fritt fram, Uhu! og  Jubalong. I 2008 og 2009 var hun programleder i NRK Barne TV.  

Gulbrandsen var en periode markedsføringssjef i Klassekampen. Fra 2009 var hun daglig leder i Norsk Filmforbund, og fra 2011 til 2018 daglig leder i Leser søker bok.Fra Leser søker boks nettsted; besøkt 11. mars 2011. I 2018 ble hun prosjektleder for Bokåret 2019, «en nasjonal feiring av boka» ved 500-årsjubileet for de to første bøkene som ble trykt i Norge.www.bok365.no 29. mai 2018: Gulbrandsen skal lede Bokåret

Som sceneartist har Liv Gulbrandsen laget humoristiske gjenfortellinger av kjente bøker som den erotiske trilogien Fifty Shades, Karl Ove Knausgårds seksbindsverk Min kamp og Jo Nesbøs krimbøker om Harry Hole. I forbindelse med Bokdagen i 2019 mottok hun Den Norske Forleggerforenings «Gullegget» for sin innsats som engasjert fornyer av litteraturformidling.forleggerforeningen.no 2019: Årets Gullegg – Liv Gulbrandsen! I 2022 framførte hun Hold kjeft, det er Ibsen! på Nationaltheatret.Nationaltheatret mai 2022: Hold kjeft, det er Ibsen! Av og med Liv Gulbrandsen

Politikk
Liv Gulbrandsen satt i bystyret i Oslo for Rød Valgallianse (RV) fra 2003 til 2007. På RVs landsmøte i 2006 ble hun valgt til nestleder i partiet. Hun var med ved opprettelsen av partiet Rødt året etter.

Bokutgivelser
 2006: Jubalong: Rebekka – den natta jeg ble født – barnebok illustrert av Torill Næsheim, utgitt av NRK og Aktivum forlag
 2007: Jubalong: Rød, gul, god morgen! – barnebok illustrert av Torill Næsheim, utgitt av NRK og Aktivum
 2017: Papirfly – ungdomsbok utgitt av Aschehoug forlagAnne Cathrine Straume, NRK 2. mai 2017: Tommelen opp for Liv Gulbrandsen (anmeldelse av Papirfly)Barnebokkritikk.nos anmeldelse av Papirfly
 2019: Skoleape – bildebok illustrert av Åshild Kanstad Johnsen, utgitt av AschehougInger Marie Kjølstadmyr, Numer, Tegnerforbundet, 24. mars 2020: Bokanmeldelse av Skoleape

 Referanser 

 Eksterne lenker 


Kategori:Norske TV-programledere
Kategori:Norske radioprogramledere
Kategori:Programledere for NRK TV
Kategori:Programledere for NRK Radio
Kategori:Norske foreningspersoner
Kategori:Norske barnebokforfattere
Kategori:Norske skuespillere
Kategori:RVs ledelse
Kategori:RV-politikere i Oslo
Kategori:Øgrim (slekt)
Kategori:Personer fra Oslo